MARIJAMPOLĖS SAVIVALDYBĖS TARYBA

SPRENDIMAS

DĖL MOKESČIO UŽ UGDYMĄ MARIJAMPOLĖS MENO MOKYKLOJE NUSTATYMO

2016 m. gegužės 30 d. Nr. 1-180

Marijampolė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos švietimo įstatymo 15 straipsnio 2 dalimi, 70 straipsnio 9 dalimi ir Lietuvos Respublikos Vyriausybės 1999 m. gruodžio 31 d. nutarimu Nr. 1526 „Dėl užmokesčio už vaikų papildomą ugdymą“ ir atsižvelgdama į Marijampolės muzikos mokyklos 2016-04-28 raštą Nr. V5-51 „Dėl mokesčių ir įkainių nustatymo“ ir Marijampolės dailės mokyklos 2016-05-03 raštą Nr. 2-59 „Dėl nustatyto mokesčio“, Marijampolės savivaldybės taryba

n u s p r e n d ž i a:

1. Nustatyti mokestį už ugdymą Marijampolės meno mokykloje už kiekvieną mokslo metų mėnesį:

1.1. ankstyvojo muzikinio ugdymo, dainavimo dalyko, sceninės choreografinės raiškos, pradinio dailės ugdymo programų mokiniams – 12,0 Eur;

1.2. choreografijos dalyko, violončelės, liaudies instrumentų dalykų programų mokiniams – 13,0 Eur;

1.3. dailės pagrindinio ir išplėstinio ugdymo programų mokiniams – 14,0 Eur;

1.4. muzikos saviraiškos (mėgėjų), išplėstinio muzikinio ugdymo, pagrindinių (instrumentinių) dalykų ugdymo programų mokiniams – 15,0 Eur;

1.5. suaugusiems (sulaukusiems 18 metų ir nesimokantiems bendrojo ugdymo mokyklose) už muzikinio ir dailės ugdymo programas – 22,0 Eur;

2. Nustatyti nuomos paslaugų kainas:

2.1. už muzikos instrumentą, kai Meno mokyklos mokinys išsineša jį į namus – 3,0 Eur per mėnesį;

2.2. už muzikos instrumentą, kai kiti asmenys išsineša jį į namus – 5,0 Eur per mėnesį;

2.3. už vieną tautinių rūbų komplektą, kai juo naudojasi iki 10 kalendorinių dienų – 3,0 Eur;

2.4. už vieną tautinių rūbų komplektą, kai juo naudojasi nuo 11 kalendorinių dienų iki vieno mėnesio – 5,0 Eur.

3. Nustatyti mokestį mokyklos organizuojamų regioninių, respublikinių ir tarptautinių muzikinių festivalių ir konkursų (individualiems atlikėjams ar kolektyvams), seminarų suaugusiems dalyviams:

3.1. regioninio muzikinio festivalio – 5,0 Eur;

3.2. regioninio muzikinio konkurso, muzikinio festivalio – 7,0 Eur;

3.3. respublikinio muzikinio konkurso – 10,0 Eur;

3.4. dailės seminaro iki 6 val. – 12,0 Eur;

3.5. tarptautinio muzikinio festivalio – 15,0 Eur;

3.6. tarptautinio muzikinio konkurso – 25,0 Eur.

4. Mažinti mokestį už ugdymą 50%:

4.1. neįgaliems vaikams, pateikusiems Gydytojų konsultacinės komisijos pažymas;

4.2. socialinę pašalpą gaunančių šeimų vaikams, pristačiusiems pažymas iš Marijampolės savivaldybės administracijos Socialinių reikalų departamento Piniginės paramos skyriaus, pažymoje nurodytam laikui.

5. Marijampolės meno mokyklos mokestis už ugdymą turi būti sumokamas pagal Meno mokyklos direktoriaus nustatytą tvarką. Mokinį, laiku nesumokėjusį mokesčio, direktorius turi teisę išbraukti iš Meno mokyklos sąrašų.

6. Surinktos ugdymo mokesčio lėšos apskaitomos Meno mokyklos veiklos pajamų sąskaitoje.

7. Pripažinti netekusiais galios:

7.1. Marijampolės savivaldybės tarybos 2009 m. birželio 29 d. sprendimo Nr. 1-881 „Dėl neformaliojo švietimo mokesčio nustatymo“ 1.2. punktą;

7.2. Marijampolės savivaldybės tarybos 2010 m. lapkričio 29 d. sprendimą Nr. 1-1445 „Dėl Marijampolės muzikos mokyklos organizuojamų konkursų ir festivalių dalyvių mokesčio nustatymo“;

7.3. Marijampolės savivaldybės tarybos 2014 m. spalio 27 d. sprendimą Nr. 1-351 „Dėl Marijampolės muzikos mokyklos organizuojamų konkursų ir festivalių dalyvių mokesčio nustatymo pakeitimo, perskaičiuojant mokestį į eurus“;

7.4. Marijampolės savivaldybės tarybos 2014 m. spalio 27 d. sprendimo Nr. 1-352 „Dėl neformaliojo švietimo mokesčio nustatymo pakeitimo perskaičiuojant mokestį į eurus“ 1.3. punktą;

7.5. Marijampolės savivaldybės tarybos 2016 m. sausio 25 d. sprendimo Nr. 1-17 „Dėl mokesčio už ugdymą Dailės mokykloje nustatymo“ 1, 2, 3, 4, 5 punktus.

7.6. Marijampolės savivaldybės tarybos 2015 m. sausio 26 d. sprendimo Nr. 1-12 „Dėl Marijampolės muzikos mokyklos teikiamų nuomos paslaugų kainų nustatymo“ 1 punktą.

8. Sprendimas įsigalioja nuo 2016 m. rugsėjo 1 d.

Savivaldybės mero pavaduotojas,

atliekantis savivaldybės mero pareigas	Povilas Isoda